ระเบียบกระทรวงมหาดไทยระเบียบกระทรวงมหาดไทยว่าด้วยการขอพระราชทานชั้นยศนายหมวดตรี ให้แก่สมาชิกกองอาสารักษาดินแดนพ.ศ. ๒๕๕๖ โดยที่เป็นการสมควรกำหนดหลักเกณฑ์การแต่งตั้งและเลื่อนชั้นยศนายหมวดตรี ให้แก่สมาชิกกองอาสารักษาดินแดนที่เสียชีวิตหรือได้รับบาดเจ็บจนพิการทุพพลภาพจากการปฏิบัติหน้าที่หรือผู้ปฏิบัติหน้าที่ด้วยความวิริยะ อุตสาหะ มีผลงานเป็นที่ประจักษ์และเป็นผลดีแก่หน่วย หรือสมาชิกกองอาสารักษาดินแดนที่จะเกษียณอายุ(อายุหกสิบปีบริบูรณ์) ซึ่งเป็นบุคคลที่ประกอบคุณประโยชน์อย่างยิ่งต่อประเทศชาติสมควรได้รับการตอบแทนคุณงามความดีเพื่อเป็นเกียรติและบำรุงขวัญกำลังใจแก่สมาชิกกองอาสารักษาดินแดนและวงศ์ตระกูลอาศัยอำนาจตามความในมาตรา ๑๔ และมาตรา ๕ แห่งพระราชบัญญัติยศและเครื่องแบบผู้บังคับบัญชาและเจ้าหน้าที่กองอาสารักษาดินแดน พ.ศ. ๒๔๙๗รัฐมนตรีว่าการกระทรวงมหาดไทย จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบกระทรวงมหาดไทยว่าด้วยการขอพระราชทานชั้นยศ นายหมวดตรี ให้แก่สมาชิกกองอาสารักษาดินแดน พ.ศ. ๒๕๕๖ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้มีคณะกรรมการพิจารณาการขอพระราชทานชั้นยศ นายหมวดตรีให้แก่สมาชิกกองอาสารักษาดินแดน ประกอบด้วยผู้มีตำแหน่งในกองบัญชาการกองอาสารักษาดินแดน ดังนี้(๑) หัวหน้าฝ่ายอำนวยการ เป็นประธาน(๒)รองหัวหน้าฝ่ายอำนวยการ ที่หัวหน้าฝ่ายอำนวยการมอบหมาย เป็นรองประธาน(๓) ผู้ช่วยหัวหน้าฝ่ายอำนวยการ เป็นกรรมการ(๔) หัวหน้ากองทุกกอง เป็นกรรมการ(๕) หัวหน้ากองกำลังพล เป็นกรรมการและเลขานุการ(๖) รองหัวหน้ากองกำลังพล เป็นกรรมการและผู้ช่วยเลขานุการ(๗) หัวหน้าแผนกกำลังพล เป็นกรรมการและผู้ช่วยเลขานุการ(๘) หัวหน้าแผนกวินัยและสมรรถภาพ เป็นกรรมการและผู้ช่วยเลขานุการข้อ ๔ให้คณะกรรมการตามข้อ ๓มีอำนาจหน้าที่ในการพิจารณากลั่นกรองคำขอพระราชทานชั้นยศนายหมวดตรีให้แก่สมาชิกกองอาสารักษาดินแดน ให้เป็นไปตามระเบียบนี้ข้อ ๕ผู้ที่จะได้รับพระราชทานยศกองอาสารักษาดินแดนตามระเบียบนี้ ได้แก่(๑) สมาชิกกองอาสารักษาดินแดนที่เสียชีวิตหรือได้รับบาดเจ็บจนพิการหรือทุพพลภาพจากการปฏิบัติหน้าที่ด้วยความกล้าหาญ หรือ(๒)สมาชิกกองอาสารักษาดินแดนที่มีอายุตั้งแต่ห้าสิบสามปีขึ้นไปและเป็นผู้ปฏิบัติหน้าที่ด้วยความวิริยะอุตสาหะ มีผลงานเป็นที่ประจักษ์ และเป็นผลดีแก่หน่วย หรือ(๓) สมาชิกกองอาสารักษาดินแดนที่จะเกษียณอายุ (อายุหกสิบปีบริบูรณ์)ในปีงบประมาณถัดไปทั้งนี้ สมาชิกกองอาสารักษาดินแดนตาม (๒) และ (๓)ต้องประกอบด้วยเงื่อนไขที่กำหนด ดังต่อไปนี้ก. มีคุณสมบัติ ดังนี้๑. มีระยะเวลาการปฏิบัติหน้าที่ติดต่อกันไม่น้อยกว่ายี่สิบปี๒. ได้รับค่าตอบแทนขั้นสูงสุด๓. ได้รับยศกองอาสารักษาดินแดน ชั้นยศนายหมู่ใหญ่ มาไม่น้อยกว่าห้าปี๔. เป็นผู้มีความประพฤติเรียบร้อยและไม่เป็นผู้มีความประพฤติในทางเสื่อมเสียศีลธรรมอันดีงามของประชาชนปฏิบัติหน้าที่ด้วยความวิริยะ อุตสาหะ และบังเกิดผลดีแก่ทางราชการข. ไม่มีลักษณะต้องห้าม ดังนี้๑. ไม่เป็นผู้ถูกลงทัณฑ์ หรือถูกลงโทษในรอบปีที่จะเกษียณอายุเว้นแต่โทษภาคทัณฑ์๒. ไม่เป็นผู้อยู่ในระหว่างถูกพักการปฏิบัติหน้าที่หรือถูกตั้งกรรมการสอบสวนพิจารณาลงทัณฑ์ทางวินัยหรือถูกพนักงานอัยการฟ้องในคดีอาญา ยกเว้นความผิดอันได้กระทำโดยประมาทหรือความผิดลหุโทษข้อ ๖การเสนอขอพระราชทานยศตามระเบียบนี้ให้จัดทำตามแบบที่หัวหน้าฝ่ายอำนวยการกองบัญชาการกองอาสารักษาดินแดนกำหนดโดยส่งไปยังกองบัญชาการกองอาสารักษาดินแดนภายในเดือนกันยายนของทุกปีการพิจารณาเสนอสมาชิกกองอาสารักษาดินแดนที่มีคุณสมบัติตามข้อ ๕ในสังกัด กองอาสารักษาดินแดนจังหวัดให้เป็นอำนาจของผู้บังคับการกองอาสารักษาดินแดนจังหวัดการพิจารณาเสนอสมาชิกกองอาสารักษาดินแดนที่มีคุณสมบัติตามข้อ ๕ในสังกัดกองบัญชาการกองอาสารักษาดินแดน ให้เป็นอำนาจของหัวหน้ากองกำลังพล กองบัญชาการกองอาสารักษาดินแดนกรณีตามข้อ ๕ (๑) ให้พิจารณาดำเนินการในทันทีเมื่อได้รับรายงานเหตุการณ์ดังกล่าวจากหน่วยงานต้นสังกัดข้อ ๗ให้รัฐมนตรีว่าการกระทรวงมหาดไทยรักษาการตามระเบียบนี้ประกาศณ วันที่ ๓๑ มกราคม พ.ศ. ๒๕๕๖จารุพงศ์ เรืองสุวรรณรัฐมนตรีว่าการกระทรวงมหาดไทย[เอกสารแนบท้าย]๑. แบบคำขอพระราชทานชั้นยศ นายหมวดตรีให้แก่สมาชิกกองอาสารักษาดินแดนตามระเบียบกระทรวงมหาดไทยว่าด้วยการขอพระราชทานชั้นยศนายหมวดตรีให้แก่สมาชิกกองอาสารักษาดินแดน พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๐ มีนาคม ๒๕๕๖โชติกานต์/ผู้ตรวจ๑๘ เมษายน ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๓๕ ง/หน้า ๑/๑๘ มีนาคม ๒๕๕๖